《寄长蘅二首 其二》
明代·王志坚

吾观仕宦人，每每念丘壑。虽复非真实，兹意或间作。

譬如酒食困，番思茗饮乐。病苟稍稍去，旋复恣馋嚼。

嗟余困折久，甫得离蔬鳷。救口犹不遑，何遽厌杯杓。

念吾坚顽姿，本自甘濩落。兹游非得已，黾勉就人爵。

人生能几何，胡为久薰灼？宁为沙上鸥，无为笼中鹤。

山灵闻吾言，生平谨然诺。

作者简介：（1576—1633）明苏州府昆山人，字弱生，更字淑士，亦字闻修。万历三十八年进士。授南京兵部主事。崇祯初以佥事督湖广学政，礼部推为学政第一。卒官。肆志读书，经史子集之外，兼通内典。少与李长蘅同研席，诗文法唐宋名家。有《读商语》、《四六法海》、《古文渎编》、《香草诗草》。